Edward Pierson Ramsay

Edward Pierson RAMSAY (3a de Decembro 1842 – 16a de Decembro 1916) estis aŭstralia zoologo kiu specialiĝis en ornitologio.

Biografio
Li studis medicinon el 1863 ĝis 1865 en la Universitato de Sidnejo, sed li ne gradiĝis. Kvankam li neniam havis formalan sciencan edukadon en zoologio, Ramsay ege interesiĝis en natura historio kaj publikigis multajn artikulojn. En 1863 li estis trezoristo de la Entomologia Societo de Novsudkimrio, kontributis per artikolo "Oology of Australia" al la Filozofia Societo en Julio 1865, kaj kiam tiu societo aliĝis al la Reĝa Societo de Novsudkimrio, li iĝis dumviva membro pro la agnosko de la laboro kiun li estis farinta por la Filozofia Societo. 

En 1868 Ramsay kuniĝis kun siaj fratoj en suker-kultiva plantejo en Kvinslando, kiu, aliflanke, ne estis sukcesa. Ramsay estis unu el la fondmembroj de la Linnean Society of New South Wales (Linnea Socio de Novsudkimrio), kiam ĝi estis formita en 1874, kaj membro de ĝia konsilio de la komenco ĝis 1892. Li iĝis la unua Aŭstrali-naskita Kuratoro de la Aŭstralia Muzeo, kaj kolektis grandan gamon da indiĝenaj armiloj, roboj, iloj kaj ornamaĵoj por ilustrado de la etnologio de Polinezio kaj Aŭstralio. De 1876 ĝis 1894, kiam li devis eksiĝi pro sia malboniĝinta sano, li publikigis Catalogue of the Australian Birds in the Australian Museum at Sydney, nome Katalogo de la Aŭstraliaj Birdoj en la Aŭstralia Muzeo en Sidnejo en kvar partoj.

En 1883 Ramsay vojaĝis al Londono por partopreni la Internacian Fiŝkaptadan Ekspozicion. En tiu tempo li renkontis armean kirurgon Francis Day kiu estis kolektinta fiŝojn dum pluraj jardekoj en Hindio, Birmo, Malajzio kaj aliaj lokoj en Suda Azio. Ramsay negocis aĉeti parton de la kolekto de Day, inkluzive de proksimume 150 el la tipaj specimenoj de Day.

Supozeble dum la sama vojaĝo al Britio li vizitis Edinburgon, ĉar li estis elektita Ordinara Membro de la Reĝa Societo de Edinburgo (postulante sian fizikan ĉeeston) en aprilo 1884. Liaj proponantoj estis Sir John Murray, Sir William Turner, James Geikie kaj William Carmichael McIntosh.

Post sia eksiĝo kiel Kuratoro, Ramsay servis la Aŭstralian Muzeon kiel "konsultanta ornitologo" ĝis 1909. Li mortis la 16an de decembro 1916 pro karcinomo.

Li priskribis tre diversajn bestospeciojn, inter kiuj menciindas papago Alisterus chloropterus kaj petroikedo Heteromyias cinereifrons. Lia nomo estis omaĝita en la genro Ramsayornis de melifagedoj (mielmanĝuloj), kiu enhavas du speciojn nome la jenaj:
 Ramsayornis fasciatus (Gould, 1843)
 Ramsayornis modestus (Gray, GR, 1858)

Kategorio:Aŭstraliaj zoologoj
Kategorio:Aŭstraliaj ornitologoj